Jack Paar

Jack Harold Paar (1. mai 1918 Canton, Ohio, USA – 27. jaanuar 2004, Greenwich, Connecticut) oli USA saatejuht. 

Paar tegutses 1940ndatel ja 1950ndatel raadiosaatejuhina. Televisioonis debüteeris ta 1952. aastal telemänguga "Up to Paar". Ta sai kuulsaks jutusaate "The Tonight Show" juhina. Tema ajal (1957–1962) kandis see nimesid "Tonight Starring Jack Paar" ja "The Jack Paar Tonight Show". Sellest sai alguse jutusaate format, mis sisaldab intervjuusid kuulsustega, monolooge ja varieteenumbreid. Ta leiutas külaliste diivanile istuma panemise. Temalt arvatakse pärinevat ka jutusaate ingliskeelne nimetus talk show. Aastatel 1962–1965 juhtis ta saadet "Jack Paar Program".

Ameerika Ühendriikide saatejuhid
Sündinud 1918
Surnud 2004